CELEX: 62008CN0123
Language: mt
Date: 2008-03-21 00:00:00
Title: Kawża C-123/08: Talba għal deċiżjoni preliminari mressqa mir-Rechtbank Amsterdam (l-Olanda) fil- 21 ta' Marzu 2008 — Officier van justitie (Prosekutur pubbliku) vs D. Wolzenburg

9.5.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 116/18
            
         Talba għal deċiżjoni preliminari mressqa mir-Rechtbank Amsterdam (l-Olanda) fil-21 ta' Marzu 2008 — Officier van justitie (Prosekutur pubbliku) vs D. Wolzenburg
   (Kawża C-123/08)
   (2008/C 116/33)
   Lingwa tal-kawża: Il-Franċiż
   Qorti tar-rinviju
   Rechtbank Amsterdam Internationale Rechtshulpkamer
   Partijiet fil-kawża prinċipali
   
      Rikorrent: Officier van justitie (Prosekutur pubbliku)
   
      Konvenut: D. Wolzenburg
   Domandi preliminari
   
               1)
            
            
               Jistgħu jiġu inklużi fost il-persuni li jgħixu jew jirrisjedu fl-Istat Membru ta' eżekuzzjoni skond l-Artikolu 4(6) tad-deċiżjoni qafas il-persuni li m'għandhomx in-nazzjonalità ta' l-Istat Membru ta' eżekuzzjoni u li, abbażi ta' l-Artikolu 18(1) KE, jirrisjedu legalment fl-Istat Membru ta' eżekuzzjoni, ikun liema jkun it-tul ta' żmien ta' din ir-residenza legali?
            
         
               2.a)
            
            
               Fil-każ li tingħata risposta negattiva għall-ewwel domanda, il-kunċetti msemmija fl-ewwel domanda għandhom jiġu interpretati fis-sens li jikkonċernaw persuni li m'għandhomx in-nazzjonalità ta' l-Istat Membru ta' eżekuzzjoni iżda n-nazzjonalità ta' Stat Membru ieħor u li, qabel ma ġew arrestati minħabba mandat ta' arrest Ewropew, kienu jirrisjedu legalment għall-inqas għal żmien determinat fl-Istat Membru ta' eżekuzzjoni abbażi ta' l-Artikolu 18(1) KE?
            
         
               2.b)
            
            
               Fil-każ li tingħata risposta affermattiva għas-subparagrafu (a) tat-tieni domanda, liema huma f'dan il-każ il-kundizzjonijiet li jistgħu jiġu imposti għall-finijiet tat-tul ta' żmien tar-residenza legali?
            
         
               3)
            
            
               Fil-każ li tingħata risposta affermattiva għas-subparagrafu (a) tat-tieni domanda, l-Istat Membru ta' eżekuzzjoni jista', minbarra rekwiżit relatat mat-tul ta' żmien ta' residenza legali, jimponi rekwiżiti amministrattivi supplimentari, bħall-pussess ta' permess ta' residenza għal terminu indeterminat?
            
         
               4)
            
            
               Miżura nazzjonali li tiddetermina l-kundizzjonijiet li fihom, għall-finijiet ta' l-eżekuzzjoni ta' piena ta' priġunerija, l-awtorità ġudizzjarja ta' l-Istat Membru ta' eżekuzzjoni tirrifjuta mandat ta' arrest Ewropew, taqa' taħt il-portata (materjali) tat-Trattat KE?
            
         
               5)
            
            
               Billi
               
                           —
                        
                        
                           it-tieni u l-ħames paragrafi ta' l-Artikolu 6 tal-Liġi fuq iċ-ċediment ta' persuni (Overleveringswet — OLW) jikkostitwixxu regoli li jittrattaw b'mod identiku l-Olandiżi u l-persuni li m'għandhomx nazzjonalità Olandiża, iżda jkollhom fil-pussess tagħhom permess ta' residenza Olandiża għal terminu indeterminat
                           u
                        
                     
                           —
                        
                        
                           fir-rigward ta' dawn il-gruppi ta' persuni, iċ-ċediment ikollu jiġi rrifjutat minħabba dawn ir-regoli meta l-mandat ta' arrest Ewropew jikkonċerna l-eżekuzzjoni ta' piena definittiva ta' priġunerija,
                        
                     id-dispożizzjonijiet tat-tieni u l-ħames paragrafi ta' l-Artikolu 6 ta' l-OLW jikkostitwixxu diskriminazzjoni pprojbita mill-Artikolu 12 KE peress li l-applikazzjoni tat-trattament identiku mhijiex estiża għaċ-ċittadini ta' Stati Membri oħra li jkollhom dritt ta' residenza skond l-Artikolu 18(1) KE li minkejja li ma jitilfux dan id-dritt ta' residenza wara li tingħatalhom l-piena definittiva ta' priġunerija, ma jkollhomx permess ta' residenza Olandiża għal terminu indeterminat?